Cum o rupe la fugă prim procurorul din Caracal la vederea jurnaliștilor după ce a fost audiat la secția specială

Prim-procurorul Parchetului de pe lângă Judecătoria Caracal, Cătălin Zăvoianu, a fugit de jurnaliști la ieșirea din Secția Specială de investigare a infracțiunilor din justiție, unde susține că a fost audiat în calitate de martor. Zăvoianu a așteptat inițial în holul secției pentru a evita presa iar când a ieșit a început să alerge încerând să scape de camerele de luat vederi.

Zăvoianu a fost audiat în dosarul Caracal.

Secția de investigare a infracțiunilor din justiție (SIIJ) a cerut de la DIICOT Craiova dosarele crimelor din Caracal în copie certificată.

Potrivit surselor citate, procurorii SIIJ anchetează modul în care procurorii de la Parchetul din Caracal și cei de la DIICOT Craiova au manageriat cazurile celor două fete ucise de inculpatul Gheorghe Dincă.

De ancheta SIIJ sunt vizați procurorii Liviu Vasilescu de la DIICOT Craiova și Cristian Popescu de la Parchetul din Caracal.

Înainte ca dosarul să ajungă la Secția Specială, procurorii DIICOTca au dispus începerea urmăririi penale in rem, pentru abuz în serviciu, în cazul crimelor din Caracal. SIIJ cercetează ”împrejurările în care organele de urmărire penală au acționat / nu au acționat în contextul cercetărilor care s-au desfășurat în dosarul uciderii adolescentelor din Olt”.

DIICOT a anunțat că extinde ancheta în cazul crimelor din caracal cu privire la neglijență în serviciu în preluarea și gestionarea apelurilor 112.